Tiksliausiai nustatysite merginos piršto dydį išmatavęs turimą ir dažnai dėvimą žiedą. Tereikia įsitikinti, kad turimą žiedą mergina nešioja ant tinkamo piršto (kairės rankos bevardžio piršto). Išmatuoti reikia žiedo diametrą milimetrais – tai ir bus tinkamas dydis. Jeigu mergina turimą žiedą dėvi ant dešinės rankos bevardžio piršto, tuomet, dažnu atveju, reikia rinktis iki pusės dydžio mažesnį žiedą (atminkite, kad dešniarankių dešinės rankos pirštai dažniausiai būna iki pusės dydžio didesni nei kairės rankos, o kairiarankių – didesni kairės rankos pirštai). Jeigu mergina neturi nešiojamų žiedų, tuomet nustatyti tikrąjį piršto dydį neišsiduodant yra labai sudėtinga ir tokiu atveju patariame rinktis vidutinį žiedo dydį (16,0-17,5) ir po įteikimo kreiptis į mus, kad pakoreguotume jį. Vieną kartą po pirkimo koreguojame žiedų dydžius nemokamai. Tai greita ir paprasta mūsų kasdieninė procedūra. Laiko tarpas nuo pirkimo iki korekcijos nėra nustatomas, tad galite nesijaudinti, jeigu perkate žiedą iš anksto. Primename, kad matavimai siūlais ar popieriaus juostelėmis tikrai nėra tikslūs, o ir tikimybė, kad taip matuojant išsiduosite apie planuojamą staigmeną, labai didelė. Tad nesijaudinkit, atėjus laikui pritaikysim Jūsų merginai tinkamą dydį.